**UPISI U PRVI RAZRED**

**za školsku godinu 2021./2022.**

OBAVIJEST RODITELJIMA

**Za sve školske obveznike, psihofizička procjena zrelosti za 1. razred vršit će se**

**1., 2. i 4. lipnja 2021. godine od 9:00 do 16:00 sati u prostoru školske knjižnice,**

**uz pridržavanje svih epidemioloških preporuka.**

**Nakon procjene djeteta odmah će se obaviti i upis u 1. razred.**

Školski obveznici su:

- djeca koja od 1. 4. 2021. godine imaju navršenih 6 godina života, odnosno koja su rođena od

1. 4. 2014. do 31. 3. 2015. godine,

- djeca kojoj je za prethodnu školsku godinu (2020./2021.) odgođen upis u prvi razred,

- iznimno, djeca rođena od 1. 4. 2015. do 31. 12. 2015., a čiji roditelji žele ostvariti pravo na

prijevremeni upis djeteta.

Školski obveznici upisuju se u osnovnu školu prema adresi prebivališta, odnosno prema upisnom području koje određuje Upravni odjel za prosvjetu, kulturu i šport Sisačko-moslavačke županije. Ulice koje spadaju pod **upisno područje Osnovne škole Zvonimira Franka** jesu:

*Vlahe Bukovca, Antuna Mihanovića, Moslavačka, Runjaninova, Dragice Šutej, Rudolfa Donnasyja, Mije Drvarića, Đure Sudete, Slavka Kolara, Dobriše Cesarića, Silvija Strahimira Kranjčevića, Goilska, Gradine, Ravnice, Podravska, Vladimira Nazora (do Ulice Ljudevita Posavskog), Petra Preradovića, Kneza Ljudevita Posavskog, Pakračka, Novljanska, Osječka, Novogradiška, Lavoslava Ružičke, Vladimira Preloga, Aleja Vukovar, Željeznička, Sisačka, Kralja Petra Krešimira IV (do Ulice Andrije Hebranga), Radićeva ulica*

Naselja: *Husain, Krč, Batina*

Za **Područnu školu** **Gojlo**, upisna područja su naselja Gojlo i Mišinka.

Za **Područnu školu** **Ilova**, upisno područje je naselje Ilova.

Za **poseban odjel i odgojno-obrazovnu skupinu** u OŠ Zvonimira Franka upisno područje je Grad Kutina.

**Za sve navedene ulice i naselja procjene će se vršiti u Osnovnoj školi Zvonimira Franka, osim za naselje Ilova za koje će se procjene vršiti u Područnoj školi Ilova.** (Napomena: Ove godine procjene i upisi u Područnu školu Gojlo obavljat će se u OŠ Zvonimira Franka budući da je zgrada Područne škole Gojlo oštećena u potresu.)

**Obaveze roditelja prije dolaska na procjenu i upis u lipnju:**

- Obaviti **pregled djeteta u Školskoj ambulanti** Kutina (Antuna Gustava Matoša 44). Pregledi kod školske liječnice trenutno su u tijeku. Za dogovor termina pregleda i sve potrebne informacije javite se na broj 044/631-959.

- Prilikom dolaska u Školu na procjenu i upis obvezni ste donijeti sljedeću **dokumentaciju**:

- potvrdu školske medicine o pregledu djeteta prije upisa u 1. razred

- OIB (samo ispisani broj)

- kopiju domovnice

- kopiju rodnog lista

- potvrdu o pohađanju programa predškole (ako je dijete pohađalo)

- roditelj koji želi ostvariti prijevremeni upis djeteta u 1. razred dužan je na upis dostaviti Rješenje Upravnog odjela kojim se odobrava prijevremeni upis

- Ako iz opravdanog razloga dijete želite upisati u školu kojoj ne pripada prema upisnom području, procjenu djeteta dužni ste obaviti u školi u koju dijete pripada prema upisnom području, a zatim u željenoj školi obaviti upis. Sa željenom školom važno je najprije provjeriti je li upis djeteta u tu školu moguć.

- Ako želite ostvariti pravo na **prijevremeni upis djeteta** u osnovnu školu (ostvarivo za djecu rođenu od 1. 4. 2015. do 31. 12. 2015.) obvezni ste najkasnije do 31.3.2021. podnijeti zahtjev (Obrazac 6) Sisačko-moslavačkoj županiji, Upravnom odjelu za prosvjetu, kulturu i šport. Ako je dijete bilo uključeno u predškolski program, uz zahtjev dužni ste priložiti i mišljenje stručnog tima predškolske ustanove o psihofizičkom stanju djeteta. Rješenje kojim se odobrava prijevremeni upis dužni ste donijeti prilikom dolaska na procjenu u Školu.

- Ako želite ostvariti **privremeno oslobađanje od upisa** u 1. razred zbog teškog oštećenja djetetovog zdravlja ili višestrukih teškoća djeteta, dužni ste podnijeti zahtjev (Obrazac 6) Sisačko-moslavačkoj županiji, Upravnom odjelu za prosvjetu, kulturu i šport. Uz zahtjev obavezno dostavljate i medicinsku dokumentaciju o zdravstvenom i razvojnom stanju djeteta te nalaz/mišljenje jedinstvenog tijela vještačenja.

VAŽNO!

**Procjena djece s** **teškoćama u razvoju** započinje u ožujku. Ako je prilikom pregleda kod školske liječnice utvrđeno postojanje određenih teškoća u djetetovom razvoju, molimo vas da što prije kontaktirate pedagoginju Škole radi dogovora oko termina procjene djeteta. Na ovaj način moguće je već prije početka nove školske godine odrediti primjeren program odgoja i obrazovanja djeteta.

Primjereni programi koji se provode u OŠ Zvonimira Franka jesu:

- redoviti program uz individualizirane postupke

- redoviti program uz prilagodbu sadržaja i individualizirane postupke

- posebni program uz individualizirane postupke u posebnom razrednom odjelu

- posebni programi za stjecanje kompetencija u aktivnostima svakodnevnoga života i radauz individualizirane postupke u odgojno-obrazovnoj skupini.

Stručna suradnica pedagoginja: Ravnatelj:

Tajana Perec Dario Duda, prof.